с искане за разрешение за разширен район на използване; или
 б)искане за първо разрешение с искане за разрешение при съответствие с типа.
 Сроковете, посочени в член 34, параграф 1 и параграф 2, се отнасят и за случаите на комбинирани заявления. В съответните случаи тези заявления могат да доведат до издаване от разрешаващия орган на няколко решения за разрешаване.
 Член 15
 Изменения във вече разрешен тип возило
 1.Всякакви евентуални изменения в разрешен тип возило трябва да бъдат анализирани и категоризирани като само един от следните видове изменения и подлежат на разрешаване, както е посочено по-долу:
 а)изменение, което не води до отклонение от техническите досиета, придружаващи ЕО декларациите за проверка на подсистемите. В този случай не е необходимо да се прави проверка от организация за оценяване на съответствието (conformity assessment body) и първоначалните декларации за проверка на подсистемите и разрешението на типа возило остават валидни и непроменени;
 б)изменение, с което се въвежда отклонение от техническите досиета, придружаващи ЕО декларациите за проверка на подсистемите, което може да поражда нужда от нови проверявания (checks) и поради това да е необходима проверка (verification) в съответствие с приложимите модули за оценяване на съответствието, но което отклонение не оказва влияние върху основните проектни характеристики на типа возило и не поражда необходимост от ново разрешение съгласно критериите, формулирани в член 21, параграф 12 от Директива (ЕС) 2016/797;
 в)изменение в основните проектни характеристики на типа превозно средство, което не поражда необходимост от ново разрешение съгласно критериите, формулирани в член 21, параграф 12 от Директива (ЕС) 2016/797;
 г)изменение, което поражда необходимост от ново разрешение съгласно критериите, формулирани в член 21, параграф 12 от Директива (ЕС) 2016/797.
 2.Когато дадено изменение попада в обхвата на буква б) или буква в) от параграф 1 трябва да се актуализират техническите досиета, придружаващи ЕО декларациите за проверка на подсистемите и притежателят на разрешението на типа возило трябва да поддържа на разположение съответната информация при поискване от разрешаващия орган и/или от националните органи по безопасността за района на използване.
 3.Когато дадено изменение попада в обхвата на буква в) от параграф 1, притежателя на разрешението за типа возило трябва да създаде нова версия на типа возило или нова версия на вариант на типа возило и да предостави съответната информация на разрешаващия орган. Разрешаващият орган трябва да регистрира новата версия на типа возило или новата версия на варианта на типа возило в ERATV, в съответствие с посоченото в член 50.
 4.Ако субектът, управляващ изменението, е различен от притежателя на разрешението на типа возило и направените в съществуващия тип возило изменения се категоризират в буква б), в) или г) от параграф 1, са валидни следните изисквания:
 а)определя се нов тип возило;
 б)управляващият изменението субект става заявител; и
 в)заявлението за искане на разрешение за новия тип возило може да се базира на съществуващ тип возило и заявителят може да избере случая на разрешаване, посочен в член 14, параграф 1, буква г).
 Член 16
 Изменения във вече разрешено возило
 1.За измененията във вече съществуващо возило, които са свързани със замени в рамките на ремонт и са ограничени до замяната на части